**NOĆ MUZEJA**

Muzeji oduvijek kuće su sjajne.

U sebi kriju bezbrojne tajne.

Predaka davnih duh tuda šeta,

u njima tragovi drevnog su svijeta.

Svega tu ima- predmeta raznih:

iznimno starih, napuklih, praznih...

Pokoja škrinja- teška, bremena...

- slika života iz prošla vremena.

Oružje, novac, nakit, alati...

Za svakog ponešto- tko god da svrati!

No osobit doživljaj posjet je noću!

Posebnu tada ćutiš mirnoću.

Kad' prvi put iziđeš iz kuće ove,

trenutak taj ti promijeni snove.

I nemaš više tu perspektivu

da cijeniš jedino sadašnjost "živu"!

Poneseš u srcu sve težnje predaka

i povijest ne čitaš tek "između redaka"!

A susreti takvi da bili bi duži,

eee..., NOĆ MUZEJA- baš tomu i služi!!!

*Autor: Jasminka Stošić*